# Il-Ġurnal Uffiċjali C 98I/2023

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 098I |
| | |
| Edizzjoni bil-Malti | Informazzjoni u Avviżi | Volum 6616 ta' Marzu 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 098I

Edizzjoni bil-Malti

Informazzjoni u Avviżi

Volum 6616 ta' Marzu 2023

---

| Werrej | Paġna |
| --- | --- |
| | II   Komunikazzjonijiet |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2023/C 98 I/01 | Komunikazzjoni tal-Kummissjoni — Akkwist Pubbliku: Spazju tad-data biex tittejjeb in-nefqa pubblika, tingħata spinta għat-tfassil tal-politika xprunata mid-data u jitjieb l-aċċess għall-offerti għall-SMEs | 1 |

Werrej

Paġna

II   Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2023/C 98 I/01

Komunikazzjoni tal-Kummissjoni — Akkwist Pubbliku: Spazju tad-data biex tittejjeb in-nefqa pubblika, tingħata spinta għat-tfassil tal-politika xprunata mid-data u jitjieb l-aċċess għall-offerti għall-SMEs

data

data

1

---

| MT | |
| --- | --- |

MT

---

II Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 16.3.2023 | MT | Il-Ġurnal Uffiċjali tal-Unjoni Ewropea | CI 98/1 |
| --- | --- | --- | --- |

16.3.2023

MT

Il-Ġurnal Uffiċjali tal-Unjoni Ewropea

CI 98/1

---

KOMUNIKAZZJONI TAL-KUMMISSJONI

Akkwist Pubbliku: Spazju tad-data biex tittejjeb in-nefqa pubblika, tingħata spinta għat-tfassil tal-politika xprunata mid-data u jitjieb l-aċċess għall-offerti għall-SMEs

(2023/C 98 I/01)

1.   L-introduzzjoni tal-ispazju Ewropew tad-data dwar l-akkwist pubbliku

Kull sena fl-UE, aktar minn 250 000 awtorità pubblika jonfqu madwar EUR 2 triljun (madwar 13,6 % tal-PDG) fuq ix-xiri ta’ servizzi, xogħlijiet u provvisti. Minn toroq ġodda għal tablets għall-istudenti jew tagħmir għall-isptarijiet: L-awtoritajiet pubbliċi huma x-xerrejja prinċipali f’ħafna setturi ewlenin bħall-enerġija, it-trasport, l-infrastruttura, il-ġestjoni tal-iskart, il-protezzjoni soċjali, is-saħħa, id-difiża u s-servizzi tal-edukazzjoni.

Billi jagħmel l-għażliet tax-xiri t-tajbin, is-settur pubbliku jista’ jagħti spinta lill-impjiegi, lit-tkabbir, u lill-investiment fl-Ewropa, u joħloq ekonomija aktar innovattiva, kompetittiva, effiċjenti fl-użu tal-enerġija, u soċjalment inklużiva. Dan jista’ jappoġġa politiki ewlenin fil-livell nazzjonali u tal-UE, bħall-irkupru mill-pandemija, it-tranżizzjonijiet doppji, l-awtonomija strateġika tal-UE u t-tmexxija diġitali tagħha.

Sabiex jiġi sfruttat il-potenzjal sħiħ tal-akkwist pubbliku, l-aċċess għad-data u l-kapaċità li tiġi analizzata huma essenzjali. Madankollu, id-data minn 20 % biss tas-sejħiet kollha għall-offerti kif ippreżentati minn xerrejja pubbliċi hija disponibbli u tista’ titfittex għall-analiżi f’post wieħed. It-80 % li jifdal hija mifruxa, f’formati differenti, fil-livell nazzjonali jew reġjonali, u hija diffiċli jew impossibbli li terġa’ tintuża għal finijiet ta’ politika, trasparenza u nfiq aħjar. Fi kliem ieħor, l-akkwist pubbliku huwa rikk fid-data, iżda dgħajjef fit-tħaddim tagħha għall-kontribwenti, għal dawk li jfasslu l-politika u għax-xerrejja pubbliċi.

L-inizjattiva tal-Kummissjoni dwar id-data dwar l-akkwist pubbliku għandha l-għan li tisfrutta s-setgħa tad-data disponibbli madwar l-UE bis-saħħa ta’ Spazju tad-Data dwar l-Akkwist Pubbliku (minn hawn ’il quddiem: “PPDS”), wieħed mill-ewwel spazji komuni tad-data tal-UE f’qasam speċifiku li jirriżulta mill-istrateġija tal-UE għad-data (1).

Dan l-ispazju tad-data se jirrivoluzzjona l-aċċess għad-data dwar l-akkwist pubbliku u l-użu tagħha:

| — | Se joħloq pjattaforma fil-livell tal-UE għall-aċċess għall-ewwel darba tad-data dwar l-akkwist pubbliku mxerrda sa issa fil-livell tal-UE, nazzjonali u reġjonali. |
| --- | --- |

—

Se joħloq pjattaforma fil-livell tal-UE għall-aċċess għall-ewwel darba tad-data dwar l-akkwist pubbliku mxerrda sa issa fil-livell tal-UE, nazzjonali u reġjonali.

| — | Se jtejjeb b’mod konsiderevoli l-kwalità, id-disponibbiltà u l-kompletezza tad-data, permezz ta’ kooperazzjoni mill-qrib bejn il-Kummissjoni u l-Istati Membri u l-introduzzjoni tal-Formoli Elettroniċi l-ġodda (2), li se jippermettu lix-xerrejja pubbliċi jipprovdu informazzjoni b’mod aktar strutturat. |
| --- | --- |

—

Se jtejjeb b’mod konsiderevoli l-kwalità, id-disponibbiltà u l-kompletezza tad-data, permezz ta’ kooperazzjoni mill-qrib bejn il-Kummissjoni u l-Istati Membri u l-introduzzjoni tal-Formoli Elettroniċi l-ġodda (2), li se jippermettu lix-xerrejja pubbliċi jipprovdu informazzjoni b’mod aktar strutturat.

| — | Din ir-rikkezza ta’ data se tiġi kkombinata ma’ sett ta’ għodod analitiċi li jinkludi teknoloġiji avvanzati bħall-Intelliġenza Artifiċjali (IA), pereżempju fil-forma ta’ Apprendiment Awtomatiku (ML) u Pproċessar tal-Lingwi Naturali (NLP). |
| --- | --- |

—

Din ir-rikkezza ta’ data se tiġi kkombinata ma’ sett ta’ għodod analitiċi li jinkludi teknoloġiji avvanzati bħall-Intelliġenza Artifiċjali (IA), pereżempju fil-forma ta’ Apprendiment Awtomatiku (ML) u Pproċessar tal-Lingwi Naturali (NLP).

Id-data integrata flimkien mal-użu ta’ teknoloġiji tal-analitika avvanzati u emerġenti mhux biss se tittrasforma l-akkwist pubbliku, iżda se tagħti wkoll għarfien ġdid u siewi lix-xerrejja pubbliċi, lil dawk li jfasslu l-politika, lin-negozji u liċ-ċittadini interessati bl-istess mod.

Ix-xerrejja pubbliċi fl-Istati Membri se jiksbu valur aħjar għall-flus u aktar għodod biex jimmiraw il-fondi pubbliċi lejn prijoritajiet ta’ politika bħall-ekonomija ekoloġika u soċjali. Pereżempju, l-għarfien miksub mill-PPDS se jagħmilha ħafna aktar faċli għax-xerrejja pubbliċi biex

| — | jingħaqdu u jixtru bl-ingrossa biex jiksbu prezzijiet aħjar u kwalità ogħla; |
| --- | --- |

—

jingħaqdu u jixtru bl-ingrossa biex jiksbu prezzijiet aħjar u kwalità ogħla;

| — | jiġġeneraw aktar offerti għal kull sejħa għall-offerti billi jagħmlu s-sejħiet aktar attraenti għall-offerenti, speċjalment għall-SMEs u għan-negozji ġodda; |
| --- | --- |

—

jiġġeneraw aktar offerti għal kull sejħa għall-offerti billi jagħmlu s-sejħiet aktar attraenti għall-offerenti, speċjalment għall-SMEs u għan-negozji ġodda;

| — | jiġġieldu kontra l-kollużjoni u l-korruzzjoni, kif ukoll atti kriminali oħra, billi jidentifikaw xejriet suspettużi; |
| --- | --- |

—

jiġġieldu kontra l-kollużjoni u l-korruzzjoni, kif ukoll atti kriminali oħra, billi jidentifikaw xejriet suspettużi;

| — | iqabblu lilhom infushom b’mod aktar preċiż kontra l-pari tagħhom u jiskambjaw l-għarfien, pereżempju bl-għan li jakkwistaw prodotti u servizzi aktar ekoloġiċi, soċjali u innovattivi; |
| --- | --- |

—

iqabblu lilhom infushom b’mod aktar preċiż kontra l-pari tagħhom u jiskambjaw l-għarfien, pereżempju bl-għan li jakkwistaw prodotti u servizzi aktar ekoloġiċi, soċjali u innovattivi;

| — | permezz ta’ aktar diġitalizzazzjoni u teknoloġiji emerġenti li din iġġib magħha, jawtomatizzaw il-kompiti, li jwassal għal iffrankar operazzjonali konsiderevoli. |
| --- | --- |

—

permezz ta’ aktar diġitalizzazzjoni u teknoloġiji emerġenti li din iġġib magħha, jawtomatizzaw il-kompiti, li jwassal għal iffrankar operazzjonali konsiderevoli.

Il-PPDS se jnaqqas ukoll il-burokrazija għax-xerrejja pubbliċi u għall-Istati Membri meta jikkonformaw ma’ diversi obbligi ta’ rapportar. Pereżempju, se jkun ħafna inqas ta’ piż biex

| — | jirrapportaw dwar il-konformità ma’ politiki ewlenin bħall-akkwist ekoloġiku, soċjali u innovattiv, eż. il-konformità mal-miri stabbiliti fid-Direttiva dwar il-Vetturi Nodfa għall-akkwist ta’ vetturi nodfa; |
| --- | --- |

—

jirrapportaw dwar il-konformità ma’ politiki ewlenin bħall-akkwist ekoloġiku, soċjali u innovattiv, eż. il-konformità mal-miri stabbiliti fid-Direttiva dwar il-Vetturi Nodfa għall-akkwist ta’ vetturi nodfa;

| — | jagħtu prova tal-prestazzjoni skont il-pjanijiet nazzjonali tal-Faċilità għall-Irkupru u r-Reżiljenza (RRF) u jimmonitorjaw l-użu ta’ fondi oħra tal-UE f’ħin reali; |
| --- | --- |

—

jagħtu prova tal-prestazzjoni skont il-pjanijiet nazzjonali tal-Faċilità għall-Irkupru u r-Reżiljenza (RRF) u jimmonitorjaw l-użu ta’ fondi oħra tal-UE f’ħin reali;

| — | isegwu l-identità tal-kuntratturi u tas-sottokuntratturi, inklużi s-sidien benefiċjarji tagħhom sabiex tiġi protetta l-integrità tal-proċeduri tal-akkwist pubbliku kif meħtieġ, pereżempju, mir-Regolament RRF (3). |
| --- | --- |

—

isegwu l-identità tal-kuntratturi u tas-sottokuntratturi, inklużi s-sidien benefiċjarji tagħhom sabiex tiġi protetta l-integrità tal-proċeduri tal-akkwist pubbliku kif meħtieġ, pereżempju, mir-Regolament RRF (3).

Dawk li jfasslu l-politika fil-livell tal-UE, nazzjonali u reġjonali se jiksbu rikkezza ta’ għarfien li se jippermettilhom jipprevedu x-xejriet futuri, eż. meta ċertu perċentwal ta’ vetturi akkwistati pubblikament se jkun ħieles mill-emissjonijiet, u jimmaniġġaw il-kriżijiet aħjar billi jimmonitorjaw il-flussi tal-kummerċ iġġenerati mix-xerrejja pubbliċi kważi f’ħin reali, biex b’hekk l-UE ssir aktar reżiljenti.

Il-kumpaniji, u l-SMEs b’mod partikolari, se jkollhom portal faċli biex jintuża li jagħtihom aċċess għal għadd ħafna akbar ta’ sejħiet miftuħa għal offerti bi kwalità aħjar tad-data. Dak se jippermettilhom jidentifikaw faċilment sejħiet potenzjalment rilevanti fil-ħin u jużaw għodod analitiċi biex jippjanaw minn qabel u jiffokaw ir-riżorsi tagħhom fuq dawk l-aktar promettenti. Pereżempju, l-offerenti jistgħu jagħżlu biss xerrejja li jiffokaw fuq akkwist innovattiv u sostenibbli. Il-kumpaniji, u l-SMEs b’mod partikolari, se jibbenefikaw ukoll jekk ix-xerrejja pubbliċi jużaw l-għarfien il-ġdid disponibbli għalihom biex jagħmlu s-sejħiet għall-offerti aktar aċċessibbli.

Iċ-ċittadini, is-soċjetà ċivili, il-kontribwenti u partijiet ikkonċernati oħra se jkollhom aċċess għal ħafna aktar data dwar l-akkwist pubbliku minn qabel, u b’hekk itejbu t-trasparenza u r-responsabbiltà tan-nefqa pubblika.

Dawn huma biss ftit eżempji ta’ kif il-ġbir flimkien u l-analiżi intelliġenti tad-data dwar l-akkwist pubbliku jistgħu jisfruttaw il-potenzjal tan-nefqa pubblika biex jaċċelleraw it-tranżizzjonijiet doppji ekoloġiċi u diġitali, l-irkupru mill-pandemija tal-COVID-19 u jappoġġaw għanijiet ta’ politika oħrajn bħall-inklużjoni soċjali u l-effiċjenza enerġetika. U dan huwa biss il-bidu: minħabba l-għadd kbir ta’ ekosistemi kkonċernati mill-akkwist pubbliku u l-ammont ta’ data li għandha tiġi analizzata, l-impatt tal-IA f’dan il-qasam għandu potenzjal li sa issa nistgħu naraw biss farka minnu.

Il-PPDS se jiġi stabbilit b’mod progressiv. L-objettiv huwa li jkun hemm fis-seħħ is-sett ta’ għodod bażiċi għall-arkitettura u l-analitika u d-data dwar l-akkwist ippubblikata fil-livell tal-UE disponibbli fis-sistema sa nofs l-2023. Sa tmiem l-2024, il-portali ta’ pubblikazzjoni nazzjonali parteċipanti kollha jkunu konnessi, id-data storika ppubblikata fil-livell tal-UE integrata u s-sett ta’ għodod għall-analitika jiġi estiż. Mill-2025, is-sistema tista’ tistabbilixxi rabtiet ma’ sorsi ta’ data esterni addizzjonali.

2.   Ix-xenarju tad-data dwar l-Akkwist pubbliku llum

Data dwar l-akkwist ippubblikata fil-livell tal-UE

In-nefqa fuq l-akkwist hija regolata mid-Direttivi dwar l-Akkwist Pubbliku, (4) li jipprovdu regoli dwar l-organizzazzjoni tal-proċeduri ta’ akkwist u l-pubblikazzjoni ta’ data ġġenerata b’hekk għal kuntratti ta’ valur ogħla (5) (minn hawn ’il quddiem: “ogħla mil-limiti tal-UE”). Il-proċeduri ogħla mil-limiti tal-UE jammontaw għal madwar 20 % tal-kuntratti kollha tal-akkwist pubbliku. Ix-xerrejja pubbliċi fil-livell lokali, reġjonali u nazzjonali jeħtiġilhom jippubblikaw id-data dwar il-passi tan-notifika u tal-għoti ta’ dawn il-proċeduri fuq is-sit web tal-UE Tenders Electronic Daily (6) (minn hawn ’il quddiem: “TED”) skont l-ispeċifikazzjonijiet tekniċi pprovduti mill-Uffiċċju tal-Pubblikazzjonijiet tal-Unjoni Ewropea (7). L-obbligu ta’ pubblikazzjoni bħalissa ma jkoprix iċ-ċiklu kollu tal-akkwist, eż. b’mod partikolari l-fażijiet ta’ wara l-għoti.

Il-formoli attwali għall-pubblikazzjoni fuq TED dalwaqt se jiġu sostitwiti b’Formoli Elettroniċi (8). Il-Formoli Elettroniċi jistgħu jintużaw fuq bażi volontarja mill-14 ta’ Novembru 2022. Fil-25 ta’ Ottubru 2023, il-formoli standard attwali se jiġu rtirati u l-użu tal-Formoli Elettroniċi se jsir obbligatorju għall-proċeduri ta’ akkwist ogħla mil-limiti tal-UE.

Il-Formoli Elettroniċi se jippermettu l-ġbir tad-data dwar l-akkwist b’mod aktar strutturat. Il-ġbir strutturat tad-data huwa kruċjali għall-kisba ta’ kwalità u kompletezza ogħla tad-data, li huma essenzjali għall-analitika tad-data affidabbli. Pereżempju, il-Formoli Elettroniċi fihom oqsma ddedikati biex jipprovdu informazzjoni dwar akkwist ekoloġiku, soċjali u innovattiv (inkluża l-konformità mad-Direttiva dwar il-Vetturi Nodfa) b’mod strutturat, li ma huwiex possibbli bl-avviżi attwali.

L-introduzzjoni tal-Formoli Elettroniċi se tippermetti wkoll li, maż-żmien, jinqabad iċ-ċiklu sħiħ tal-akkwist. Għal dak il-għan, il-Formoli Elettroniċi se jiġu estiżi biex jinkludu għall-ewwel darba formoli volontarji għall-avviżi ta’ tlestija ta’ kuntratti (jiġifieri informazzjoni ta’ wara l-għoti bħall-prezz finali mħallas, is-sottokuntratturi użati, iż-żmien attwali ta’ tlestija meħtieġ u l-ilmenti riċevuti).

Data dwar l-akkwist iġġenerata u ppubblikata fil-livell tal-Istati Membri

Il-proċeduri tal-akkwist pubbliku taħt il-limiti tal-UE jammontaw għat-80 % li jifdal tal-kuntratti ta’ akkwist. Ma hemm l-ebda obbligu fil-livell tal-UE li tiġi ppubblikata informazzjoni dwar dawn il-proċeduri fuq TED u l-ebda standard komuni. Il-mod kif id-data minn dawn il-proċeduri tinġabar u tiġi ppubblikata mix-xerrejja pubbliċi jiddependi fuq ir-regoli nazzjonali u fuq l-organizzazzjoni amministrattiva ta’ kull Stat Membru. Dan iwassal għal varjetà ta’ portali, limiti u standards ta’ pubblikazzjoni, (9) li jagħmlu d-data diffiċli biex tintuża mill-ġdid għal skopijiet ta’ nfiq, trasparenza u politika aħjar.

3.   Benefiċċji tal-użu tas-setgħa sħiħa tad-data dwar l-akkwist pubbliku

Il-ħolqien ta’ spazju integrat għad-data dwar l-akkwist pubbliku ogħla mil-limiti tal-UE u taħthom, flimkien ma’ sett ta’ għodod għall-analitika li juża teknoloġiji avvanzati se jkun ta’ benefiċċju għax-xerrejja pubbliċi, għal dawk li jfasslu l-politika fil-livell tal-UE u nazzjonali, għall-kumpaniji, għar-riċerkaturi u għall-kontribwenti bl-istess mod.

Ix-xerrejja pubbliċi fl-Istati Membri fil-livelli kollha se jiksbu valur aħjar għall-flus mill-proċeduri tal-akkwist pubbliku peress li l-PPDS se jippermetti ppjanar aktar xprunat mid-data tas-sejħiet għall-offerti, kif ukoll il-valutazzjoni komparattiva u l-kondiviżjoni tal-għarfien, aktar diġitalizzazzjoni, detezzjoni aktar faċli ta’ frodi u kollużjoni, u se jgħinhom ukoll itejbu l-aċċess għas-sejħiet, inkluż għall-SMEs.

—   Kisba ta’ valur aħjar għall-flus permezz ta’ ppjanar tas-sejħiet għall-offerti xprunat mid-data

Ix-xerrejja pubbliċi se jiksbu għarfien siewi dwar id-domanda tagħhom, inkluż it-tbassir tax-xejriet futuri permezz tal-IA u t-tagħlim awtomatiku, u dwar in-naħa tal-provvista, jiġifieri l-prestazzjoni fl-imgħoddi tal-offerenti biex jivvalutaw liema offrew valur għall-flus.

B’dak l-għarfien, ix-xerrejja pubbliċi jistgħu jorganizzaw proċeduri ta’ akkwist b’mod aktar effiċjenti. Pereżempju, dawn jistgħu jingħaqdu u “jixtru bl-ingrossa”, jew permezz ta’ korpi ċentrali għall-akkwisti jew fuq bażi ad hoc, biex jiksbu prezzijiet aħjar u prodotti u servizzi ta’ kwalità ogħla. Illum, dan il-potenzjal jibqa’ fil-biċċa l-kbira tiegħu mhux sfruttat, speċjalment dak transfruntier: 11 % biss tal-proċeduri tal-UE jitwettqu permezz ta’ akkwist kooperattiv.

| Illum, ħafna proċeduri ta’ akkwist konġunti huma kkoordinati fil-livell tal-UE f’setturi speċifiċi tal-ekonomija. Eżempju konkret wieħed huwa l-Impriża Konġunta EuroHPC (Computing ta’ Prestazzjoni Għolja), akkwist konġunt ta’ EUR 1 biljun u kooperazzjoni fir-riċerka u l-iżvilupp. F’dak il-qafas, il-Grand Equipement National de Calcul Intensif (GENCI) Franċiż u ċ-ċentru ta’ riċerka Ġermaniż Jülich qed jakkwistaw flimkien żewġ simulaturi kwantistiċi (supercomputers). Eżempju ieħor huwa l-akkwist konġunt tal-UE ta’ Veklury® (remdesivir), trattament antivirali għall-pazjenti bil-COVID-19, ikkoordinat mill-Awtorità tal-Kummissjoni għat-Tħejjija u għar-Rispons f’Każ ta’ Emerġenza tas-Saħħa (HERA). 22 Stat Membru u pajjiż tal-UE qegħdin jipparteċipaw u jistgħu jordnaw it-trattament skont it-tieni Kuntratt Qafas iffirmat fid-19 ta’ Lulju 2022. Bl-ippjanar aktar xprunat mid-data, ix-xerrejja pubbliċi jistgħu jaħsdu l-benefiċċji tal-akkwist konġunt f’setturi inqas viżibbli u mingħajr koordinazzjoni tal-UE. |
| --- |

Illum, ħafna proċeduri ta’ akkwist konġunti huma kkoordinati fil-livell tal-UE f’setturi speċifiċi tal-ekonomija. Eżempju konkret wieħed huwa l-Impriża Konġunta EuroHPC (Computing ta’ Prestazzjoni Għolja), akkwist konġunt ta’ EUR 1 biljun u kooperazzjoni fir-riċerka u l-iżvilupp. F’dak il-qafas, il-Grand Equipement National de Calcul Intensif (GENCI) Franċiż u ċ-ċentru ta’ riċerka Ġermaniż Jülich qed jakkwistaw flimkien żewġ simulaturi kwantistiċi (supercomputers). Eżempju ieħor huwa l-akkwist konġunt tal-UE ta’ Veklury® (remdesivir), trattament antivirali għall-pazjenti bil-COVID-19, ikkoordinat mill-Awtorità tal-Kummissjoni għat-Tħejjija u għar-Rispons f’Każ ta’ Emerġenza tas-Saħħa (HERA). 22 Stat Membru u pajjiż tal-UE qegħdin jipparteċipaw u jistgħu jordnaw it-trattament skont it-tieni Kuntratt Qafas iffirmat fid-19 ta’ Lulju 2022. Bl-ippjanar aktar xprunat mid-data, ix-xerrejja pubbliċi jistgħu jaħsdu l-benefiċċji tal-akkwist konġunt f’setturi inqas viżibbli u mingħajr koordinazzjoni tal-UE.

—   Titjib tal-immirar u tal-prestazzjoni tan-nefqa pubblika permezz ta’ valutazzjoni komparattiva u kondiviżjoni tal-għarfien

Peress li bħalissa d-data dwar l-akkwist pubbliku hija mifruxa fuq ħafna sistemi u f’formati differenti, l-għarfien siewi ta’ sejħa għall-offerti pjuttost ta’ suċċess jew immirata ħafna drabi jibqa’ f’silos. Għalhekk, ix-xerrejja pubbliċi huma ħerqana ħafna dwar il-possibbiltà li se joffri l-PPDS biex jitqabblu ma’ xulxin u jitgħallmu minn xulxin. Dan l-għarfien jista’ jew jiġi kondiviż fuq bażi ta’ ħtieġa jew, b’mod aktar wiesa’, permezz ta’ taħriġ u dokumenti ta’ gwida.

Dan japplika b’mod speċjali għal oqsma li fuqhom il-Formoli Elettroniċi li ġejjin se jiġbru l-informazzjoni għall-ewwel darba b’mod strutturat, b’mod partikolari dwar l-akkwist ekoloġiku, soċjali u innovattiv. Dan pereżempju se jippermetti li jiġi identifikat għal liema proċeduri ta’ akkwist u kif ix-xerrejja pubbliċi jużaw kriterji ekoloġiċi. Il-kondiviżjoni tal-għarfien dwar l-akkwist strateġiku bejn is-silos se tgħin biex in-nefqa pubblika tintuża aħjar biex jiġi implimentat il-Patt Ekoloġiku u politiki ta’ prijorità oħrajn.

Peress li l-PPDS se jwassal għal armonizzazzjoni u interoperabbiltà akbar bejn is-sistemi, l-għarfien u l-kondiviżjoni tar-riżorsi jistgħu jestendu wkoll għal għodod tekniċi, bħal mudelli analitiċi.

—   Benefiċċju minn trasformazzjoni diġitali ulterjuri

Il-PPDS se jkompli jagħti spinta lit-trasformazzjoni diġitali tax-xerrejja pubbliċi u lill-amministrazzjonijiet pubbliċi b’mod ġenerali, f’konformità mal-istrateġija tal-Kummissjoni għall-akkwist elettroniku (10). Maż-żmien, aktar u aktar data se titqassam b’mod awtomatiku mix-xerrejja pubbliċi multipli għal livelli aktar ċentralizzati. Dan ifisser li t-tekniki avvanzati tal-analitika u tal-IA li jiġu mal-PPDS se jippermettu lix-xerrejja pubbliċi biex ikomplu jawtomatizzaw il-fażi tal-offerti. Eżempju wieħed li ġie implimentat f’diversi proġetti pilota (11) huwa l-għażla awtomatizzata tal-kodiċijiet tal-Vokabularju Komuni tal-Akkwist (CPV) meta tiġi kklassifikata sejħa għall-offerti. Dan mhux biss jiffranka r-riżorsi, iżda jtejjeb ukoll il-parteċipazzjoni peress li l-klassifikazzjoni ħażina tal-kodiċijiet tas-CPV tista’ tirriżulta f’inqas offerenti potenzjali li jidentifikaw is-sejħiet bħala rilevanti għalihom.

—   Ġlieda kontra l-kollużjoni, il-korruzzjoni u l-frodi u l-evitar tal-ħela tal-flus pubbliċi

Kull sena, parti min-nefqa pubblika tintilef minħabba frodi, korruzzjoni u mġiba illegali oħra. Din hija r-raġuni għaliex il-leġiżlazzjoni tal-UE, b’mod partikolari r-Regolament dwar il-Faċilità għall-Irkupru u r-Reżiljenza (RRF), tobbliga lill-Istati Membri jieħdu miżuri xierqa biex jipprevjenu, jidentifikaw u jikkoreġu l-frodi, il-korruzzjoni, u l-kunflitti ta’ interess fir-rigward tal-fondi pprovduti taħt dik il-Faċilità (12). Flimkien mal-IA u t-tekniki ta’ tagħlim awtomatiku, ir-rikkezza ta’ data disponibbli fi ħdan il-PPDS se tgħin lix-xerrejja pubbliċi jidentifikaw kollużjoni potenzjali bħall-immanuvrar tal-offerti kif ukoll il-korruzzjoni b’mod aktar faċli. Dawn it-tekniki emerġenti jistgħu jidentifikaw xejriet ta’ mġiba u ta’ nfiq li jindikaw għemil ħażin u jindikawhom bi twissija għal investigazzjoni ulterjuri.

| Eżempju konkret tal-użu tad-data u l-analitika għall-ġlieda kontra l-kollużjoni u l-frodi ntuża minn proġett iffinanzjat mill-Ewropa (“TheyBuyForYou”). Id-data tal-akkwist pubbliku Slovena ġiet ipproċessata permezz ta’ tekniki ta’ tagħlim awtomatiku (taħt superviżjoni, mhux taħt superviżjoni u ta’ statistika) biex jiġu identifikati xejriet potenzjali ta’ frodi. Il-proġett wera l-effettività u l-effiċjenza tal-ingranaġġ tad-data b’dan il-mod. L-isfruttar ta’ volum kbir ta’ data bħal dan manwalment huwa virtwalment impossibbli. |
| --- |

Eżempju konkret tal-użu tad-data u l-analitika għall-ġlieda kontra l-kollużjoni u l-frodi ntuża minn proġett iffinanzjat mill-Ewropa (“TheyBuyForYou”). Id-data tal-akkwist pubbliku Slovena ġiet ipproċessata permezz ta’ tekniki ta’ tagħlim awtomatiku (taħt superviżjoni, mhux taħt superviżjoni u ta’ statistika) biex jiġu identifikati xejriet potenzjali ta’ frodi. Il-proġett wera l-effettività u l-effiċjenza tal-ingranaġġ tad-data b’dan il-mod. L-isfruttar ta’ volum kbir ta’ data bħal dan manwalment huwa virtwalment impossibbli.

Barra minn hekk, ir-rabta tad-data tal-PPDS ma’ sorsi oħra tad-data diġà disponibbli tgħin lill-awtoritajiet pubbliċi jifhmu aħjar l-istruttura tas-sjieda tal-parteċipanti fil-proċeduri tal-akkwist, inkluż l-identifikazzjoni tas-sidien benefiċjarji tagħhom.

—   Titjib fl-aċċess għas-sejħiet għall-offerti biex titrawwem il-kompetizzjoni

L-għan prinċipali tal-akkwist pubbliku huwa li jrawwem il-kompetizzjoni biex il-flus pubbliċi jintnefqu bl-aktar mod effiċjenti possibbli. Dan huwa aktar importanti fil-preżent meta l-baġits pubbliċi qed jiġġebbdu wara l-pandemija tal-COVID-19 u hekk kif l-infiq militari qed jiżdied.

Madankollu, illum f’60 % tal-Istati Membri, aktar minn 20 % tal-proċeduri kollha jirċievu biss offerta waħda, jiġifieri mingħajr kompetizzjoni. Il-PPDS se jgħin lix-xerrejja pubbliċi u lil dawk li jfasslu l-politika biex jidentifikaw ċerti xejriet u jifhmu kif l-aċċess għas-sejħiet għall-offerti jista’ jittejjeb, speċjalment għall-SMEs.

—   Rapportar aktar faċli dwar l-akkwist innovattiv, ekoloġiku u soċjali

Il-PPDS se jnaqqas ukoll il-burokrazija għax-xerrejja pubbliċi u għall-Istati Membri meta jikkonformaw ma’ diversi obbligi ta’ rapportar, pereżempju dwar akkwist innovattiv, ekoloġiku u soċjali.

Illum, ix-xerrejja pubbliċi jistgħu jipprovdu informazzjoni dwar il-konformità mal-kriterji ekoloġiċi, innovattivi u soċjali tal-akkwist biss b’mod mhux strutturat (13). Il-Formoli Elettroniċi jintroduċu oqsma ddedikati u faċli biex jintużaw għal dawn il-kriterji.

Eżempju għall-akkwist ekoloġiku obbligatorju huwa d-Direttiva riveduta dwar il-Vetturi Nodfa (CVD) (14). Id-Direttiva tistabbilixxi miri nazzjonali għall-akkwist pubbliku ta’ vetturi nodfa biex tingħata spinta lid-domanda u jitħaffef l-użu ta’ vetturi b’emissjonijiet baxxi u żero. Id-data miġbura permezz tal-oqsma ddedikati fil-Formoli Elettroniċi u analizzata fi ħdan il-PPDS se tiffaċilita ħafna r-rapportar mill-Istati Membri previst mid-Direttiva u tippermetti monitoraġġ preċiż ta’ dawn il-miri.

—   Segwiment tal-użu/l-assorbiment tal-fondi tal-UE

Il-Formoli Elettroniċi se jipprovdu wkoll oqsma ddedikati għall-użu ta’ fondi u programmi differenti tal-UE. Għalhekk, il-PPDS se jgħin lill-Istati Membri jimmonitorjaw u jirrapportaw dwar l-użu u l-assorbiment ta’ dawn il-fondi, inklużi fondi mill-RRF, li jintużaw pereżempju għal proġetti ta’ investiment bħall-impjanti tal-idroġenu jew il-karozzi tal-linja bi propulsjoni alternattiva permezz ta’ proċeduri ta’ akkwist pubbliku (15). Barra minn hekk, l-Istati Membri se jkunu jistgħu jimmonitorjaw b’mod aktar faċli l-kuntratturi, is-sottokuntratturi u s-sidien benefiċjarji rilevanti.

Il-PPDS se jagħti lil dawk li jfasslu l-politika fil-livell tal-UE u dak nazzjonali għodda b’saħħitha biex jimmonitorjaw, iqabblu u janalizzaw in-nefqa pubblika madwar l-UE.

Rapportar aktar faċli u aktar strutturat għax-xerrejja pubbliċi jfisser monitoraġġ aktar effiċjenti għal dawk li jfasslu l-politika. L-analiżi tat-test mhux strutturat mhux biss tieħu ħafna ħin iżda hija suxxettibbli wkoll għall-iżbalji. Barra minn hekk, bħall-maġġoranza tad-data dwar l-akkwist pubbliku, l-informazzjoni hija mifruxa fuq diversi sistemi. Bl-introduzzjoni tal-Formoli Elettroniċi u pjattaforma għall-aċċess kemm tad-data ’l fuq kif ukoll taħt il-limiti ta’ pubblikazzjoni, dawk li jfasslu l-politika jistgħu jimmonitorjaw u jmexxu l-implimentazzjoni tal-politiki ewlenin b’mod aktar effiċjenti. Dan se jippermettilhom jivvalutaw l-effiċjenza tal-politiki pubbliċi fil-qasam tal-akkwist pubbliku u lil hinn minnu, u fejn meħtieġ jadattawhom abbażi ta’ data kompluta u qrib il-ħin reali.

Il-PPDS se jagħti wkoll għarfien lil dawk li jfasslu l-politika biex jimmaniġġaw kriżijiet futuri b’mod aktar effiċjenti, u b’hekk tingħata spinta lir-reżiljenza. Kriżijiet globali bħall-pandemija tal-COVID-19 enfasizzaw l-importanza tad-diġitalizzazzjoni, inkluż fl-akkwist pubbliku. L-akkwist pubbliku huwa l-mezz ewlieni għax-xiri ta’ tagħmir mediku u ta’ mediċini. L-akkwist elettroniku u l-aċċess għad-data dwar l-akkwist pubbliku diġà aċċelleraw id-distribuzzjoni ta’ provvisti u riżorsi mediċi meħtieġa b’mod urġenti bħat-tagħmir protettiv personali fl-ewwel xhur tal-kriżi tas-saħħa. Data aktar f’ħin reali u ta’ kwalità ogħla tista’ tippermetti li tiġi traċċata l-oriġini tal-provvisti kritiċi u anke li tiġi introdotta sistema ta’ “klassifikazzjoni” fejn ix-xerrejja pubbliċi setgħu indikaw il-kwalità tagħhom skont l-oriġini u/jew il-fornitur (lil hinn mill-marki ta’ kwalità eżistenti, li xi drabi rriżultaw li ma kinux affidabbli).

Aktar reċenti, il-gwerra fl-Ukrajna fixklet il-ktajjen tal-provvista, ikkawżat żieda qawwija fil-prezzijiet tal-enerġija, xprunat għadd ta’ Stati Membri biex iżidu l-infiq militari u attirat miljuni ta’ refuġjati li jeħtieġu kenn. F’kuntest simili, il-PPDS jippermetti fehim aħjar tal-impatt ta’ dawn l-iżviluppi fuq is-Suq Uniku, speċjalment meta jkunu kkombinati ma’ data oħra tas-suq bħal dik dwar il-materja prima. Il-monitoraġġ tal-fluss ta’ oġġetti u servizzi akkwistati minn xerrejja pubbliċi fis-Suq Uniku u bejn is-Suq Uniku u pajjiżi terzi, kważi f’ħin reali u f’livell granulari ħafna, se jagħti għarfien ġdid lil dawk li jfasslu l-politika biex jimmaniġġaw il-kriżijiet b’mod aktar effiċjenti u b’hekk jikkontribwixxi biex l-UE ssir aktar reżiljenti.

Il-kumpaniji, jiġifieri l-offerenti potenzjali, se jkollhom aċċess għal għadd ferm akbar ta’ sejħiet miftuħa għal offerti bi kwalità aħjar tad-data madwar l-Ewropa. L-interfaċċa ġdida għall-utenti se tippermetti lill-kumpaniji jidentifikaw faċilment sejħiet rilevanti fil-ħin. Għodod analitiċi ġodda flimkien ma’ data attwali u storika se jippermettulhom jippjanaw minn qabel, jidentifikaw ix-xejriet tas-swieq (eż. akkwist aktar sostenibbli) u jqiegħdu l-offerti tagħhom b’mod aktar strateġiku (eż. profili tax-xerrejja u pipelines fit-tul).

Dan l-aċċess simplifikat ta’ punt uniku ta’ servizz u l-għodod analitiċi huma partikolarment importanti biex jinħolqu kundizzjonijiet ekwi għall-SMEs. L-SMEs ma għandhomx riżorsi biex jimmonitorjaw diversi portali għal sejħa rilevanti għall-offerti. Barra minn hekk, minħabba r-riżorsi skarsi u l-għarfien espert immirat tagħhom, dawn iridu jikkonċentraw l-offerti tagħhom fuq sejħiet fejn il-possibbiltajiet tagħhom li jirbħu huma l-ogħla. Il-PPDS se jippermettilhom jagħmlu eżattament dan. Pereżempju, l-SMEs speċjalizzati f’dak il-qasam jistgħu jagħżlu biss xerrejja li jiffokaw fuq akkwist innovattiv u sostenibbli u jaraw kif organizzaw sejħiet għall-offerti fil-passat. L-SMEs se jibbenefikaw ukoll jekk ix-xerrejja pubbliċi jużaw l-għarfien il-ġdid disponibbli għalihom biex jagħmlu s-sejħiet aktar aċċessibbli għal kumpaniji iżgħar.

Il-kontribwenti, l-assoċjazzjonijiet tagħhom, l-NGOs u ċ-ċittadini qed jitolbu dejjem aktar trasparenza dwar kif tiġi mmaniġġata n-nefqa pubblika: Billi jagħtihom il-livell xieraq ta’ aċċess, il-PPDS se jwassal għal responsabbiltà akbar tax-xerrejja pubbliċi. B’mod partikolari, ir-riċerkaturi u l-ġurnalisti tad-data se jkollhom aċċess għal ġabra ferm usa’ ta’ data ta’ kwalità tajba biex isegwu l-proġetti rispettivi tagħhom u jgħinu fil-ġenerazzjoni ta’ għarfien ġdid. L-għoti ta’ aċċess lill-akkademja għall-PPDS min-naħa tiegħu se jiftaħ ideat innovattivi dwar l-analitika u maż-żmien jarrikkixxi s-sett ta’ għodod analitiċi tal-PPDS.

4.   Il-kunċett ta’ spazju Ewropew tad-data dwar l-akkwist pubbliku

L-iżvilupp ta’ spazju verament integrat għad-data dwar l-akkwist pubbliku se jirrikjedi sforz kollaborattiv fil-livell tal-UE, nazzjonali u fil-livell tax-xerrejja pubbliċi kollha madwar l-UE. Il-PPDS se jikkonsisti minn erba’ saffi.

Image 1

Saff tas-sorsi tad-data

Is-saff tas-sorsi tad-data se jikkonsisti mis-sorsi tad-data użati mill-PPDS biex tinġabar id-data. Hemm tliet sorsi prinċipali ta’ data:

| — | Il-portal TED, immaniġġat mill-Uffiċċju tal-Pubblikazzjonijiet tal-Unjoni Ewropea, li jipprovdi data ta’ qabel l-għoti prinċipalment ogħla mil-limiti tal-UE. Xi Stati Membri diġà volontarjament jibagħtu avviżi għal proċeduri ta’ akkwist taħt il-limiti tal-UE. Dan se jsir saħansitra aktar faċli bil-formoli volontarji previsti li jiġu introdotti fil-Formoli Elettroniċi. Fil-futur, il-Formoli Elettroniċi se jipprovdu wkoll avviż ta’ tlestija volontarju sabiex jiġi kopert aħjar iċ-ċiklu sħiħ tal-ħajja ta’ akkwist pubbliku, inkluża l-fażi ta’ wara l-għoti. |
| --- | --- |

—

Il-portal TED, immaniġġat mill-Uffiċċju tal-Pubblikazzjonijiet tal-Unjoni Ewropea, li jipprovdi data ta’ qabel l-għoti prinċipalment ogħla mil-limiti tal-UE. Xi Stati Membri diġà volontarjament jibagħtu avviżi għal proċeduri ta’ akkwist taħt il-limiti tal-UE. Dan se jsir saħansitra aktar faċli bil-formoli volontarji previsti li jiġu introdotti fil-Formoli Elettroniċi. Fil-futur, il-Formoli Elettroniċi se jipprovdu wkoll avviż ta’ tlestija volontarju sabiex jiġi kopert aħjar iċ-ċiklu sħiħ tal-ħajja ta’ akkwist pubbliku, inkluża l-fażi ta’ wara l-għoti.

| — | Portali tal-akkwist pubbliku tal-Istati Membri, li fihom l-aħħar informazzjoni dwar l-offerti (16). Fl-ewwel pass, dawn se jipprovdu prinċipalment data ta’ qabel l-għoti dwar proċeduri taħt il-limiti tal-UE, sal-punt li dawn jinqabdu mill-Istati Membri (ara l-paġna 4 hawn fuq). L-Istati Membri se jibqgħu fil-kontroll ta’ liema data jixtiequ jaqsmu mal-PPDS (lil hinn mid-data li trid tiġi ppubblikata fuq TED skont id-Direttivi dwar l-Akkwist Pubbliku) (17). |
| --- | --- |

—

Portali tal-akkwist pubbliku tal-Istati Membri, li fihom l-aħħar informazzjoni dwar l-offerti (16). Fl-ewwel pass, dawn se jipprovdu prinċipalment data ta’ qabel l-għoti dwar proċeduri taħt il-limiti tal-UE, sal-punt li dawn jinqabdu mill-Istati Membri (ara l-paġna 4 hawn fuq). L-Istati Membri se jibqgħu fil-kontroll ta’ liema data jixtiequ jaqsmu mal-PPDS (lil hinn mid-data li trid tiġi ppubblikata fuq TED skont id-Direttivi dwar l-Akkwist Pubbliku) (17).

| — | Bażijiet tad-data pubbliċi u privati oħra jistgħu jkunu konnessi mal-PPDS biex jippermettu għarfien u kontroverifiki aktar estensivi flimkien mad-data dwar l-akkwist pubbliku, bħar-reġistri pubbliċi li fihom id-data tal-kumpaniji u d-data dwar is-sidien benefiċjarji tal-kumpaniji tal-offerti. |
| --- | --- |

—

Bażijiet tad-data pubbliċi u privati oħra jistgħu jkunu konnessi mal-PPDS biex jippermettu għarfien u kontroverifiki aktar estensivi flimkien mad-data dwar l-akkwist pubbliku, bħar-reġistri pubbliċi li fihom id-data tal-kumpaniji u d-data dwar is-sidien benefiċjarji tal-kumpaniji tal-offerti.

Saff tal-integrazzjoni

Is-saff tal-integrazzjoni, li għandu jiġi stabbilit mill-Kummissjoni, se joħloq ġabra armonizzata ta’ data dwar l-akkwist pubbliku mis-sorsi elenkati hawn fuq. Dan jiġbor u “jittraduċi” d-data li tidħol qabel ma terġa’ titqassam fis-saffi li jmiss u lill-utenti:

| — | Id-data se tinġabar permezz ta’ interfaċċi ddedikati li jinqraw mill-magni (18) u pipelines tad-data. |
| --- | --- |

—

Id-data se tinġabar permezz ta’ interfaċċi ddedikati li jinqraw mill-magni (18) u pipelines tad-data.

| — | Id-data mbagħad tiġi vverifikata skont sett ta’ regoli dwar il-kwalità tad-data. Dan jippermetti li jiġu identifikati bi twissija kwistjonijiet ta’ kompletezza u kwalità fuq dashboard tal-kwalità tad-data u, skont l-użu maħsub tad-data, li tiġi eliminata l-kwalità ħażina jew id-data doppja li tipperikola l-analiżi. Madankollu, ir-responsabbiltà primarja għall-kwalità tad-data hija tax-xerrejja pubbliċi (ara wkoll il-paġna 12 hawn taħt). |
| --- | --- |

—

Id-data mbagħad tiġi vverifikata skont sett ta’ regoli dwar il-kwalità tad-data. Dan jippermetti li jiġu identifikati bi twissija kwistjonijiet ta’ kompletezza u kwalità fuq dashboard tal-kwalità tad-data u, skont l-użu maħsub tad-data, li tiġi eliminata l-kwalità ħażina jew id-data doppja li tipperikola l-analiżi. Madankollu, ir-responsabbiltà primarja għall-kwalità tad-data hija tax-xerrejja pubbliċi (ara wkoll il-paġna 12 hawn taħt).

| — | Id-data dwar l-akkwist pubbliku tiġi f’formati differenti. Id-data tat-TED bħalissa tinsab f’formoli standard u fil-futur se tkun fil-Formoli Elettroniċi. Xi Stati Membri jużaw il-format tal-OCDS (19), oħrajn jużaw diversi formati oħra. Is-saff tal-integrazzjoni se jsarraf id-data kollha f’lingwa komuni waħda, jiġifieri l-ontoloġija tal-Akkwist Elettroniku (20) li ġiet żviluppata mill-Uffiċċju tal-Pubblikazzjonijiet f’kooperazzjoni mal-Istati Membri (21). Dan huwa meħtieġ biex tiġi konnessa d-data minn sorsi differenti u terġa’ tintuża għal skopijiet analitiċi. |
| --- | --- |

—

Id-data dwar l-akkwist pubbliku tiġi f’formati differenti. Id-data tat-TED bħalissa tinsab f’formoli standard u fil-futur se tkun fil-Formoli Elettroniċi. Xi Stati Membri jużaw il-format tal-OCDS (19), oħrajn jużaw diversi formati oħra. Is-saff tal-integrazzjoni se jsarraf id-data kollha f’lingwa komuni waħda, jiġifieri l-ontoloġija tal-Akkwist Elettroniku (20) li ġiet żviluppata mill-Uffiċċju tal-Pubblikazzjonijiet f’kooperazzjoni mal-Istati Membri (21). Dan huwa meħtieġ biex tiġi konnessa d-data minn sorsi differenti u terġa’ tintuża għal skopijiet analitiċi.

Saff tal-analitika

Il-Kummissjoni se tibni wkoll sett ta’ għodod analitiċi li jinkludi teknoloġiji emerġenti (IA, ML u NLP). L-Istati Membri jistgħu jistabbilixxu s-saffi tal-analitika tagħhom stess biex jikkombinaw id-data tal-PPDS ma’ sorsi nazzjonali addizzjonali jekk dan jirriżulta f’għarfien siewi għalihom (22).

Saff tal-klijent / Interfaċċa tal-utent

Interfaċċa tal-utent stabbilita mill-Kummissjoni se tippermetti lill-utenti finali jaċċessaw id-data fis-saff tal-integrazzjoni u/jew l-għarfien derivat fis-saff tal-analitika. Kategoriji differenti ta’ utenti (eż. l-Istati Membri, ix-xerrejja pubbliċi, in-negozji, iċ-ċittadini, l-NGOs, il-ġurnalisti u r-riċerkaturi) se jkollhom drittijiet ta’ aċċess differenti, b’distinzjoni bejn id-data pubblika u dik mhux pubblika u bejn l-Istati Membri parteċipanti li jaqsmu d-data tagħhom mal-PPDS (il-membri tal-PPDS, ara wkoll it-taqsima li jmiss) u dawk li jeħtieġu aktar żmien biex jitħejjew. Is-sensittività tal-informazzjoni kkonċernata se titqies meta jiġu ddefiniti d-drittijiet ta’ aċċess għall-kategoriji differenti ta’ utenti. Din l-interfaċċa se tiġi ttestjata mill-utent u mfassla b’mod iċċentrat fuq l-utent biex jiġi żgurat li speċjalment l-SMEs u ċ-ċittadini jkunu jistgħu faċilment jiksbu l-informazzjoni u l-għarfien li jkunu qed ifittxu. F’dan l-istadju, huwa maħsub li l-aċċess għall-kategoriji differenti tal-utenti jingħata mingħajr ħlas.

Malli jsir disponibbli, huwa ppjanat li l-midware intelliġenti Simpl jiġi integrat fil-PPDS. Simpl joffri komponenti orizzontali għal federazzjonijiet cloud-to-edge u għall-implimentazzjoni tal-ispazji komuni tad-data (23).

5.   Faċilitaturi ewlenin fil-livell tal-Istati Membri

Diġà ttieħdu għadd żgħir ta’ inizjattivi (24) bil-għan li tiġi integrata d-data dwar l-akkwist ’il fuq mil-limiti tal-UE u ’l isfel minnhom. Barra minn hekk, fl-2020 u fl-2021 twettaq proġett pilota ta’ analitika tal-Akkwist Elettroniku bl-għan li jiġu mmappjati sorsi differenti ta’ data (mit-TED u minn tliet Stati Membri). Dawn l-isforzi kollha ltaqgħu mal-istess sfidi: formati differenti tad-data, il-kwalità tad-data (inklużi identifikaturi nieqsa), in-nuqqas ta’ awtomatizzazzjoni u l-ambitu limitat tad-data.

Il-PPDS se jkun jista’ jittratta formati differenti peress li se jiġu mmappjati f’“language” komuni waħda, l-ontoloġija tal-Akkwist Elettroniku (ara t-taqsima preċedenti) (25). L-isfidi li jifdal se jkollhom jiġu indirizzati fil-livell tal-Istati Membri. Dan huwa ta’ importanza kbira għall-Istati Membri biex jipparteċipaw u jaqsmu d-data tagħhom b’mod aktar faċli fil-PPDS.

Il-membri tal-PPDS se jkollhom aċċess għad-data li hija disponibbli fil-PPDS. Madankollu, anke dawk l-Istati Membri li għadhom ma humiex lesti li jipparteċipaw fil-PPDS għandhom jibbenefikaw mill-implimentazzjoni tal-prinċipji ta’ hawn taħt, minħabba l-valur tagħhom għall-effiċjenza operazzjonali u mit-tħejjija għal politika aktar ibbażata fuq l-evidenza. Il-Kummissjoni tinsab lesta li taħdem id f’id mal-Istati Membri kollha biex tpoġġihom fil-prattika.

Titjib fil-kwalità tad-data u awtomatizzazzjoni tal-flussi tad-data

Il-kwalità baxxa tad-data, eż. data nieqsa, żbaljata jew mhux ifformattjata tajjeb, kienet waħda mill-isfidi ewlenin li l-inizjattivi preċedenti kollha ffaċċaw meta ġiet analizzata d-data dwar l-akkwist pubbliku. Ħafna drabi kien hemm bżonn li jsiru korrezzjonijiet qabel ma l-analiżi kienet possibbli. Peress li l-kwalità tal-għarfien li għandu jinkiseb mill-PPDS se tiddependi fuq il-kwalità tad-data tal-input, it-titjib tal-kwalità tad-data huwa ta’ importanza kbira:

| — | Biex jappoġġa lill-Istati Membri parteċipanti, il-PPDS se jivverifika d-data li tidħol skont sett ta’ regoli dwar il-kwalità tad-data u jidentifika bi twissija kwistjonijiet ta’ kompletezza u kwalità fuq dashboard dwar il-kwalità tad-data. Madankollu, il-PPDS ma jistax jikkoreġi d-data waħdu; ir-responsabbiltà prinċipali għat-titjib fil-kwalità tad-data hija tal-Istati Membri/tax-xerrejja pubbliċi. Għalhekk huwa rrakkomandat li l-Istati Membri jistabbilixxu kontrolli tal-kwalità tad-data fil-livell tas-sors (26). |
| --- | --- |

—

Biex jappoġġa lill-Istati Membri parteċipanti, il-PPDS se jivverifika d-data li tidħol skont sett ta’ regoli dwar il-kwalità tad-data u jidentifika bi twissija kwistjonijiet ta’ kompletezza u kwalità fuq dashboard dwar il-kwalità tad-data. Madankollu, il-PPDS ma jistax jikkoreġi d-data waħdu; ir-responsabbiltà prinċipali għat-titjib fil-kwalità tad-data hija tal-Istati Membri/tax-xerrejja pubbliċi. Għalhekk huwa rrakkomandat li l-Istati Membri jistabbilixxu kontrolli tal-kwalità tad-data fil-livell tas-sors (26).

| — | Permezz tal-użu obbligatorju tal-Formoli Elettroniċi, il-kwalità tad-data se titjieb minħabba l-formola tad-dħul aktar strutturata u sett ta’ regoli tan-negozju mtejba. L-aġġornamenti u l-korrezzjonijiet se jsiru wkoll ħafna aktar faċli bil-Formoli Elettroniċi. Sabiex jiġi sfruttat il-potenzjal sħiħ tal-Formoli Elettroniċi għall-kwalità tad-data, l-Istati Membri għandhom jagħmlu użu wkoll mill-avviżi volontarji tal-Formoli Elettroniċi għal proċeduri taħt il-limiti tal-UE. |
| --- | --- |

—

Permezz tal-użu obbligatorju tal-Formoli Elettroniċi, il-kwalità tad-data se titjieb minħabba l-formola tad-dħul aktar strutturata u sett ta’ regoli tan-negozju mtejba. L-aġġornamenti u l-korrezzjonijiet se jsiru wkoll ħafna aktar faċli bil-Formoli Elettroniċi. Sabiex jiġi sfruttat il-potenzjal sħiħ tal-Formoli Elettroniċi għall-kwalità tad-data, l-Istati Membri għandhom jagħmlu użu wkoll mill-avviżi volontarji tal-Formoli Elettroniċi għal proċeduri taħt il-limiti tal-UE.

Illum il-qari u l-ġbir tad-data dwar l-akkwist pubbliku minn punt għal ieħor jinvolvu manipulazzjoni ripetuta tad-data, speċjalment f’ambjent b’diversi sorsi ta’ data deċentralizzati. L-awtomatizzazzjoni tal-flussi tad-data mhux biss ittejjeb ulterjorment il-kwalità tad-data, iżda wkoll twitti t-triq għal trażmissjoni u analitika qrib il-ħin reali – filwaqt li tiffranka riżorsi sinifikanti kull ma jmur.

| — | L-ewwel pass lejn dan l-objettiv huwa li jiġi żgurat li s-sorsi tad-data tal-akkwist pubbliku jkunu jistgħu jinqraw mill-magni. Dan jgħodd għall-konnessjoni tal-portali nazzjonali mas-saff tal-integrazzjoni tal-PPDS permezz ta’ interfaċċi li jinqraw mill-magni (ara t-taqsima preċedenti) iżda għandu jiġi applikat ukoll mill-Istati Membri għax-xerrejja pubbliċi kollha. |
| --- | --- |

—

L-ewwel pass lejn dan l-objettiv huwa li jiġi żgurat li s-sorsi tad-data tal-akkwist pubbliku jkunu jistgħu jinqraw mill-magni. Dan jgħodd għall-konnessjoni tal-portali nazzjonali mas-saff tal-integrazzjoni tal-PPDS permezz ta’ interfaċċi li jinqraw mill-magni (ara t-taqsima preċedenti) iżda għandu jiġi applikat ukoll mill-Istati Membri għax-xerrejja pubbliċi kollha.

| — | L-użu ta’ identifikaturi uniċi u persistenti huwa pass essenzjali ieħor biex ikomplu jiġu awtomatizzati l-flussi tad-data. L-identifikaturi uniċi jirreferu għall-elementi tad-data u għas-settijiet tad-data bħal xerrejja, fornituri, proċeduri u fażijiet ta’ proċeduri, lottijiet, kuntratti, u oġġetti tal-proċeduri ta’ akkwist (eż. servizzi jew prodotti) u b’hekk id-data tiġi strutturata b’mod effiċjenti. Fejn għadhom mhux jagħmlu dan, l-Istati Membri għandhom għalhekk jużaw identifikaturi fl-ekosistema kollha tal-akkwist pubbliku. L-ontoloġija tal-Akkwist Elettroniku tiffaċilita u tħeġġeġ l-użu ta’ identifikaturi uniċi persistenti biex jappoġġaw dak il-proċess. |
| --- | --- |

—

L-użu ta’ identifikaturi uniċi u persistenti huwa pass essenzjali ieħor biex ikomplu jiġu awtomatizzati l-flussi tad-data. L-identifikaturi uniċi jirreferu għall-elementi tad-data u għas-settijiet tad-data bħal xerrejja, fornituri, proċeduri u fażijiet ta’ proċeduri, lottijiet, kuntratti, u oġġetti tal-proċeduri ta’ akkwist (eż. servizzi jew prodotti) u b’hekk id-data tiġi strutturata b’mod effiċjenti. Fejn għadhom mhux jagħmlu dan, l-Istati Membri għandhom għalhekk jużaw identifikaturi fl-ekosistema kollha tal-akkwist pubbliku. L-ontoloġija tal-Akkwist Elettroniku tiffaċilita u tħeġġeġ l-użu ta’ identifikaturi uniċi persistenti biex jappoġġaw dak il-proċess.

| — | Aktar ma l-Istati Membri jawtomatizzaw il-flussi tad-data tagħhom, aktar se jkunu jistgħu jisfruttaw teknoloġiji ġodda bħall-IA u l-NLP biex jiffrankaw ir-riżorsi permezz ta’ effiċjenza operazzjonali akbar, eż. fil-klassifikazzjoni ta’ elementi tad-data bħall-kodiċijiet CPV jew iż-żamma tan-nomenklaturi. L-istess teknoloġiji emerġenti jistgħu joħolqu għarfien ġdid u aktar komprensiv, li jikkomplementa s-sett ta’ għodod għall-analitika tal-PPDS fil-livell nazzjonali jew reġjonali, eż. indiċijiet tal-prezzijiet biex jiġu stmati l-kostijiet b’mod aktar preċiż. |
| --- | --- |

—

Aktar ma l-Istati Membri jawtomatizzaw il-flussi tad-data tagħhom, aktar se jkunu jistgħu jisfruttaw teknoloġiji ġodda bħall-IA u l-NLP biex jiffrankaw ir-riżorsi permezz ta’ effiċjenza operazzjonali akbar, eż. fil-klassifikazzjoni ta’ elementi tad-data bħall-kodiċijiet CPV jew iż-żamma tan-nomenklaturi. L-istess teknoloġiji emerġenti jistgħu joħolqu għarfien ġdid u aktar komprensiv, li jikkomplementa s-sett ta’ għodod għall-analitika tal-PPDS fil-livell nazzjonali jew reġjonali, eż. indiċijiet tal-prezzijiet biex jiġu stmati l-kostijiet b’mod aktar preċiż.

L-estensjoni tal-ambitu tal-ġbir tad-data lejn iċ-ċiklu kollu tal-akkwist

L-Istati Membri għandhom jaħdmu biex jaqbdu d-data mill-fażijiet ta’ qabel l-għoti u ta’ wara l-għoti. Xi Stati Membri diġà jippubblikaw avviżi ta’ tlestija ta’ kuntratti, li fihom informazzjoni dwar il-kostijiet finali u d-durata attwali tal-kuntratt. Il-Formoli Elettroniċi li ġejjin se jipprovdu avviż ta’ tlestija volontarju biex jimtela. L-Istati Membri li għadhom ma jippubblikawx l-avviżi ta’ tlestija huma mħeġġa bil-qawwa li jużaw l-avviż futur dwar it-tlestija tal-Formoli Elettroniċi bħala l-ewwel pass lejn il-ġbir estiż tad-data.

Billi tgħaqqad l-informazzjoni dwar il-fażi tal-ippjanar (x’qed jippjanaw li jakkwistaw ix-xerrejja), il-fażi tal-kompetizzjoni (x’inhuwa l-prezz stmat u d-durata), l-avviż ta’ għoti (kemm se jiswa) u l-avviż ta’ tlestija (kemm ġie jiswa fl-aħħar u d-durata tal-kuntratt), il-PPDS u s-sett ta’ għodod analitiċi tiegħu se jkunu jistgħu jipprovdu lill-utenti tiegħu fehim ħafna aktar komprensiv taċ-ċiklu sħiħ tal-ħajja tal-akkwist pubbliku.

L-implimentazzjoni tal-prinċipji ta’ hawn fuq teħtieġ il-bini ta’ kapaċitajiet u ħiliet ġodda. Dan il-bini tal-kapaċità għandu jkun immirat b’mod li jippermetti t-taħlit tal-ħiliet kummerċjali u tekniċi, li huwa kritiku għas-suċċess ta’ kwalunkwe sforz xprunat mid-data.

6.   Implimentazzjoni progressiva f’kooperazzjoni mal-Istati Membri

Il-PPDS hija appoġġata finanzjarjament mill-Programm Ewropa Diġitali (27). Diġà ngħataw EUR 4 miljun għall-2021/22. Il-ħtiġijiet għall-2023 u l-2024 huma stmati għal madwar EUR 3 miljun. Ladarba s-sistema tkun qed taħdem, il-kostijiet operattivi fil-livell tal-UE se jduru madwar EUR 500 000 fis-sena. L-Istati Membri jbatu l-kostijiet tagħhom stess għad-diġitalizzazzjoni tas-sistemi tal-akkwist pubbliku tagħhom u għall-konnessjoni tas-sorsi tad-data tagħhom mal-PPDS. Madankollu, l-appoġġ finanzjarju u tekniku huwa disponibbli permezz tal-RRF, l-Istrument ta’ Appoġġ Tekniku u l-fondi strutturali.

Il-PPDS se jiġi implimentat b’mod progressiv, sabiex il-ħtiġijiet tal-Istati Membri u ta’ utenti oħra jkunu jistgħu jiġu diskussi f’workshops iddedikati u jiġu adottati filwaqt li l-implimentazzjoni tkun għadha għaddejja. Dan l-approċċ kollaborattiv se jgħin biex jiġi pprovdut prodott utli għall-partijiet ikkonċernati kemm fil-livell nazzjonali kif ukoll fil-livell tal-UE. Għalhekk, it-tliet fażijiet prinċipali elenkati hawn taħt jistgħu jiġu adattati tul it-triq, pereżempju ċerti bażijiet tad-data esterni jistgħu jkunu konnessi mal-PPDS diġà matul l-ewwel żewġ fażijiet jekk ikun hemm domanda mill-utenti.

Fażi 1: Minn issa sa Q2 2023

Bħala l-ewwel pass, il-Kummissjoni se tistabbilixxi l-arkitettura bażika tal-PPDS u sett minimu ta’ għodod analitiċi tad-data. It-TED se jkun l-ewwel sors ta’ data li għandu jiġi konness mal-PPDS. Huwa previst li fil-futur l-indikaturi tal-akkwist pubbliku għat-Tabella ta’ Valutazzjoni tas-Suq Uniku (28) u indikaturi bażiċi oħra se jiġu kkalkolati fuq dik il-bażi.

Fl-istess ħin, il-qafas tal-governanza tad-data għall-PPDS se jiġi elaborat f’kooperazzjoni mal-Istati Membri biex jiġi ddefinit l-ambitu tar-responsabbiltajiet, l-interazzjoni mal-partijiet ikkonċernati ewlenin u ż-żamma u l-iżvilupp ulterjuri tal-PPDS. B’mod parallel, se ssir ħidma preparatorja biex tappoġġa lill-Istati Membri li jixtiequ jissieħbu mal-PPDS.

Fażi 2: Q3 2023 sa Q4 2024

It-tieni fażi se ddum madwar sentejn u se twettaq tliet linji ta’ ħidma paralleli prinċipali:

| — | Il-Kummissjoni se tappoġġa lill-Istati Membri interessati biex jgħaqqdu l-portali nazzjonali tal-pubblikazzjoni tagħhom mal-PPDS permezz tas-saff tal-integrazzjoni. Il-portali nazzjonali li jużaw l-avviżi tal-UE ( il-formoli attwali jew il-Formoli Elettroniċi) se jkunu aktar faċli biex jiġu konnessi minn dawk li jużaw formati oħra. |
| --- | --- |

—

Il-Kummissjoni se tappoġġa lill-Istati Membri interessati biex jgħaqqdu l-portali nazzjonali tal-pubblikazzjoni tagħhom mal-PPDS permezz tas-saff tal-integrazzjoni. Il-portali nazzjonali li jużaw l-avviżi tal-UE ( il-formoli attwali jew il-Formoli Elettroniċi) se jkunu aktar faċli biex jiġu konnessi minn dawk li jużaw formati oħra.

| — | Il-Kummissjoni se tkompli tiżviluppa wkoll is-sett ta’ għodod għall-analitika tad-data u tintegra mekkaniżmi bħall-IA u oħrajn biex tgħin fl-identifikazzjoni ta’ xejriet u politiki ta’ monitoraġġ bħall-Patt Ekoloġiku, u l-akkwist innovattiv jew soċjali. Barra minn hekk, il-Kummissjoni se timplimenta d-dashboard tal-kwalità biex tagħti feedback lill-Istati Membri parteċipanti dwar il-kwalità tad-data u l-kompletezza tad-data u tippermettilhom jistabbilixxu jew itejbu s-sistemi ta’ ġestjoni tal-kwalità tad-data tagħhom stess. |
| --- | --- |

—

Il-Kummissjoni se tkompli tiżviluppa wkoll is-sett ta’ għodod għall-analitika tad-data u tintegra mekkaniżmi bħall-IA u oħrajn biex tgħin fl-identifikazzjoni ta’ xejriet u politiki ta’ monitoraġġ bħall-Patt Ekoloġiku, u l-akkwist innovattiv jew soċjali. Barra minn hekk, il-Kummissjoni se timplimenta d-dashboard tal-kwalità biex tagħti feedback lill-Istati Membri parteċipanti dwar il-kwalità tad-data u l-kompletezza tad-data u tippermettilhom jistabbilixxu jew itejbu s-sistemi ta’ ġestjoni tal-kwalità tad-data tagħhom stess.

| — | It-tielet linja hija li tiġi integrata data storika mit-TED u, jekk ikun possibbli, minn portali nazzjonali biex ikunu jistgħu jiġu identifikati x-xejriet matul l-aħħar deċennju u jiġu previsti xejriet futuri aħjar. |
| --- | --- |

—

It-tielet linja hija li tiġi integrata data storika mit-TED u, jekk ikun possibbli, minn portali nazzjonali biex ikunu jistgħu jiġu identifikati x-xejriet matul l-aħħar deċennju u jiġu previsti xejriet futuri aħjar.

Fażi 3: 2025 u lil hinn

Fil-futur, huwa ppjanat li jiġi estiż ulterjorment l-ambitu tad-data disponibbli għall-analiżi fi ħdan il-PPDS:

| — | Il-PPDS jiġi konness mas-sorsi tad-data eżistenti disponibbli fil-livell tal-UE u tal-Istati Membri (eż. reġistri tas-sjieda benefiċjarja, reġistri tan-negozju, Fatturazzjoni Elettronika, eċċ.) biex ikun jista’ jiġġenera għarfien addizzjonali bħall-identità tas-sidien benefiċjarji wara l-fornituri. |
| --- | --- |

—

Il-PPDS jiġi konness mas-sorsi tad-data eżistenti disponibbli fil-livell tal-UE u tal-Istati Membri (eż. reġistri tas-sjieda benefiċjarja, reġistri tan-negozju, Fatturazzjoni Elettronika, eċċ.) biex ikun jista’ jiġġenera għarfien addizzjonali bħall-identità tas-sidien benefiċjarji wara l-fornituri.

| — | Hekk kif l-Istati Membri gradwalment jestendu l-ġbir tad-data, iżidu aktar data mill-proċess tal-akkwist pubbliku nnifsu biex eventwalment ikopru ċ-ċiklu kollu tal-akkwist, mill-fażi ta’ qabel l-għoti sal-fażi ta’ wara l-għoti. |
| --- | --- |

—

Hekk kif l-Istati Membri gradwalment jestendu l-ġbir tad-data, iżidu aktar data mill-proċess tal-akkwist pubbliku nnifsu biex eventwalment ikopru ċ-ċiklu kollu tal-akkwist, mill-fażi ta’ qabel l-għoti sal-fażi ta’ wara l-għoti.

Se tiġi esplorata wkoll il-konnessjoni tal-PPDS ma’ spazji tad-data oħra li ġejjin (bħas-Saħħa Elettronika (29) u s-Sistema Teknika ta’ Darba Biss skont ir-Regolament dwar il-Gateway Diġitali Unika (30)). L-estensjoni eżatta tal-PPDS se tiġi diskussa u deċiża f’kooperazzjoni mal-Istati Membri parteċipanti.

7.   Konklużjoni

Ir-rekwiżiti ta’ trasparenza u l-implimentazzjoni ta’ soluzzjonijiet diġitali għal diversi passi taċ-ċiklu tal-akkwist (Akkwist Elettroniku) jiġġeneraw ammont kbir ta’ data sottomessa minn xerrejja pubbliċi. Madankollu, din id-data bħalissa għadha mhux qed tiġi sfruttata biżżejjed għal raġunijiet ta’ kwalità u interoperabbiltà tad-data.

Kif huwa stabbilit fl-istrateġija tal-UE għad-data, din l-inizjattiva dwar id-data dwar l-akkwist pubbliku se tisfrutta dan il-potenzjal. Il-PPDS se jgħin biex jinkiseb għarfien ġdid li l-għarfien kondiviż li juża tekniki analitiċi tal-ogħla livell ta’ żvilupp tekniku bħall-IA jista’ jiġġenera minn din ir-rikkezza ta’ data. Dan l-għarfien se jtejjeb il-kwalità tan-nefqa pubblika, se jtejjeb l-aċċess għas-sejħiet għall-offerti speċjalment għall-SMEs, se jippreżerva l-integrità tan-nefqa pubblika u se jaħtaf l-opportunità biex il-politiki jsiru aktar xprunati mid-data.

---

(1)  Strateġija Ewropea għad-data, COM (2020) 66 final, Brussell, 19.2.2020.

(2)  Ir-Regolament ta’ Implimentazzjoni tal-Kummissjoni (UE) 2019/1780 li jistabbilixxi formoli standard għall-pubblikazzjoni ta’ avviżi fil-qasam tal-akkwist pubbliku u li jħassar ir-Regolament ta’ Implimentazzjoni (UE) 2015/1986, ippubblikat fil-25 ta’ Ottubru 2019. Ir-Regolament u l-verżjoni estiża tal-anness tiegħu fil-fajl Excel jistgħu jinstabu hawn https://ec.europa.eu/docsroom/documents/38172. Il-Formoli Elettroniċi se jissostitwixxu l-Formoli Standard attwali (ara r-Regolament ta’ Implimentazzjoni tal-Kummissjoni (UE) Nru 2015/1986, ippubblikat fil-11 ta’ Novembru 2015 (https://simap.ted.europa.eu/standard-forms-for-public-procurement).

(3)  L-Artikolu 22(2)(d) tar-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza (ĠU L 57, 18.2.2021, p. 17).

(4)  Id-Direttiva 2014/24/UE dwar l-akkwist pubbliku, id-Direttiva 2014/25/UE dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali, id-Direttiva 2014/23/UE dwar l-għoti ta’ kuntratti ta’ konċessjoni, id-Direttiva 2009/81/KE dwar il-koordinazzjoni ta’ proċeduri għall-għoti ta’ ċerti kuntratti ta’ xogħlijiet, kuntratti ta’ provvista u kuntratti ta’ servizzi minn awtoritajiet jew entitajiet kontraenti fl-oqsma tad-difiża u s-sigurtà.

(5)  Id-dritt tal-UE jistabbilixxi regoli armonizzati minimi għal sejħiet għall-offerti li l-valur monetarju tagħhom jaqbeż ċertu ammont u li huma preżunti li huma ta’ interess transfruntier (https://ec.europa.eu/growth/single-market/public-procurement/rules-implementation/thresholds_en).

(6)  B’mod aktar speċifiku, fis-Suppliment ta’ Il-Ġurnal Uffiċjali tal-Unjoni Ewropea. Il-link tas-sit web huwa https://ted.europa.eu/.

(7)  https://simap.ted.europa.eu/web/simap/sending-electronic-notices

(8)  Ir-Regolament ta’ Implimentazzjoni tal-Kummissjoni (UE) 2019/1780 li jistabbilixxi formoli standard għall-pubblikazzjoni ta’ avviżi fil-qasam tal-akkwist pubbliku u li jħassar ir-Regolament ta’ Implimentazzjoni (UE) 2015/1986, ippubblikat fil-25 ta’ Ottubru 2019. Ir-Regolament u l-verżjoni estiża tal-anness tiegħu fil-fajl Excel jistgħu jinstabu hawn https://ec.europa.eu/docsroom/documents/38172. Ir-Regolament ta’ Implimentazzjoni għadu kif ġie aġġornat bir-Regolament ta’ Implimentazzjoni tal-Kummissjoni (UE) 2022/2303 tal-24 ta’ Novembru 2022, b’mod partikolari biex jippermetti rapportar strutturat dwar akkwist innovattiv, ekoloġiku u soċjali.

(9)  L-Istati Membri huma liberi li jiddeterminaw il-limiti tal-valur tagħhom għall-pubblikazzjoni (nazzjonali). Ħafna Stati Membri ma għandhom l-ebda limitu jew għandhom limiti relattivament baxxi u għalhekk jiġbru sett ta’ data aktar komplut. Oħrajn stabbilew limiti relattivament għoljin u għalhekk normalment jiġbru ħafna inqas data. Xi Stati Membri jħalluha f’idejn ix-xerrejja pubbliċi biex jiddeċiedu f’liema format jippubblikaw id-data dwar il-proċeduri ta’ akkwist, oħrajn iddefinew (diversi) mudelli. Xi wħud minn dawn il-mudelli jinkludu biss ftit varjabbli filwaqt li oħrajn jużaw mudelli ta’ data estensivi, f’xi każijiet saħansitra jmorru lil hinn mill-formoli standard tal-UE. Barra minn hekk, għadd ta’ Stati Membri għandhom diversi portali subnazzjonali minbarra l-portal nazzjonali tagħhom. Żewġ Stati Membri ma għandhom l-ebda portal ċentrali.

(10)  https://eur-lex.europa.eu/legal-content/MT/TXT/PDF/?uri=CELEX:52012DC0179&from=MT. Waħda mill-kundizzjonijiet għall-istabbiliment b’suċċess tal-PPDS hija li l-Istati Membri jistabbilixxu mekkaniżmi awtomatiċi għall-ġbir tad-data, bl-ewwel pass ikun it-trażmissjoni tad-data mill-portali nazzjonali u mir-reġistri tal-kuntratti tagħhom (ara l-paġna 12 hawn taħt).

(11)  Il-Kummissjoni Ewropea u Deloitte (2020), Study on uptake of emerging technologies in public procurement. Disponibbli fuq: https://ec.europa.eu/growth/single-market/public-procurement/digital/emerging-technologies_en.

(12)  L-Artikolu 22(2)(b) tar-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza.

(13)  Il-formoli standard attwali (tal-UE) ma jipprovdux oqsma għal rapportar bħal dan. Kif jissemma hawn fuq, ftit formati nazzjonali jmorru lil hinn mill-formoli standard tal-UE, anki fir-rigward tal-akkwist ekoloġiku, innovattiv u soċjali.

(14)  https://transport.ec.europa.eu/transport-themes/clean-transport-urban-transport/clean-and-energy-efficient-vehicles/clean-vehicles-directive_en

(15)  Is-segwiment ġenerali tal-proġetti ta’ investiment taħt l-RRF jitwettaq taħt it-Tabella ta’ Valutazzjoni tal-Irkupru u r-Reżiljenza abbażi tal-bażi tad-data FENIX.

(16)  Dawn normalment ikunu l-portali nazzjonali tal-pubblikazzjoni jew ir-reġistri tal-kuntratti.

(17)  Bil-Formoli Elettroniċi, se jkun possibbli għall-ewwel darba li tiġi pprovduta data f’avviżi li ma għandhomx jiġu ppubblikati, jew mhux immedjatament. Dan huwa importanti biex tingħata assigurazzjoni lix-xerrejja pubbliċi li ċerta data ma ssirx disponibbli għall-pubbliku jew mhux qabel ċertu mument (eż. il-prezzijiet).

(18)  https://joinup.ec.europa.eu/collection/nifo-national-interoperability-framework-observatory/glossary/term/machine-readable

(19)  https://www.open-contracting.org/data-standard/

(20)  L-Ontoloġija tal-Akkwist Elettroniku tipprovdi l-pedament formali u semantiku għall-ħolqien u l-użu mill-ġdid ta’ data miftuħa konnessa fil-qasam tal-akkwist pubbliku fl-UE. Huwa ppjanat li din se tkopri minn tarf sa tarf, jiġifieri min-notifika, għall-offerti sal-għoti, l-ordni, il-fatturazzjoni u l-ħlas. B’dan il-għan f’moħħu, l-Uffiċċju tal-Pubblikazzjonijiet tal-Unjoni Ewropea qabbad Grupp ta’ Ħidma (WG) ta’ esperti bil-missjoni li jinbena kunsens dwar ir-riżultati tal-analiżi u r-riżultati tanġibbli żviluppati mit-timijiet tal-OP. L-informazzjoni dwar l-ontoloġija tal-Akkwist Elettroniku tista’ tinstab hawnhekk https://github.com/OP-TED/ePO

(21)  L-ontoloġija tiddefinixxi mudell li jippermetti r-rabta tad-data, abbażi ta’ fehim komuni tal-kunċetti differenti. L-ontoloġija hija mfassla b’tali mod li tkun kompatibbli mal-Formoli Elettroniċi li ġejjin. L-OP se jipprovdi għodda ta’ konverżjoni għall-PPDS biex jaqleb l-avviżi attwali u l-Formoli Elettroniċi futuri għall-ontoloġija. Din l-għodda se tintuża għall-konverżjoni tat-TED u tad-data mill-portali nazzjonali tal-pubblikazzjoni għall-ontoloġija. Dan ifisser li d-data attwali u futura fil-livell tal-UE u fil-livell nazzjonali tista’ faċilment tiġi kkonvertita għall-istess format biex jiġi evitat kwalunkwe telf ta’ informazzjoni fil-futur. Din l-azzjoni titwettaq taħt l-Azzjoni Preparatorja dwar it-Trasparenza fl-Akkwist Pubbliku. L-Istati Membri jistgħu jużaw l-ontoloġija biex itejbu x-xenarju tad-data tagħhom dwar l-akkwist pubbliku.

(22)  Il-PPDS se jinbena fuq il-prinċipji FAIR (ir-rintraċċabbiltà, l-aċċessibbiltà, l-interoperabbiltà, u l-użu mill-ġdid tad-data) u f’konformità mar-regolamenti eżistenti dwar il-protezzjoni tad-data (GDPR).

(23)  Simpl: federazzjonijiet cloud-to-edge u spazji tad-data magħmula sempliċi, https://digital-strategy.ec.europa.eu/mt/news/simpl-cloud-edge-federations-and-data-spaces-made-simple

(24)  Pereżempju: DigiWhist (https://digiwhist.eu/about-digiwhist/), TheyBuyForYou (TBFY) (https://theybuyforyou.eu/about/) u eProcurement Analytics Pilot (https://ec.europa.eu/isa2/actions/simplifying-public-tenders_en).

(25)  Meta mqabbla mat-tentattivi preċedenti tal-aggregazzjoni tad-data, l-ontoloġija għandha l-vantaġġ addizzjonali li tkopri l-avviż sħiħ, speċjalment bil-Formoli Elettroniċi li ġejjin.

(26)  Il-kontrolli tal-kwalità tad-data u r-regoli tan-negozju ġenerali u speċifiċi għall-każ ta’ użu żviluppati mill-ontoloġija tal-Akkwist Elettroniku u mill-Proġett Pilota tal-Analitika tal-Akkwist Elettroniku jistgħu jiggwidaw dawn l-isforzi.

(27)  Tista’ tinkiseb aktar informazzjoni hawnhekk: https://digital-strategy.ec.europa.eu/mt/activities/digital-programme.

(28)  https://single-market-scoreboard.ec.europa.eu/policy_areas/public-procurement_en

(29)  Aktar informazzjoni dwar l-Ispazju Ewropew tad-Data dwar is-Saħħa tista’ tinstab fuq https://health.ec.europa.eu/ehealth-digital-health-and-care/european-health-data-space_mt

(30)  Ir-Regolament (UE) 2018/1724 tal-Parlament Ewropew u tal-Kunsill tat-2 ta’ Ottubru 2018 li jistabbilixxi gateway diġitali unika li tipprovdi aċċess għal informazzjoni, proċeduri u servizzi ta’ assistenza u ta’ soluzzjoni tal-problemi. L-Artikolu 14(1) ta’ dak ir-Regolament jipprevedi li l-evidenza rilevanti għall-proċeduri koperti mid-Direttivi dwar l-Akkwist Pubbliku trid tkun disponibbli mill-awtoritajiet kompetenti permezz tas-Sistema Teknika ta’ Darba Biss.

---